**PETEK, 20.3.2020 – 2.A**

**POZDRAVLJENI OTROCI IZ 2. A RAZREDA!**

**GUM – POMLADNE PESMI**

JUHUUUU!! DANES JE PRVI POMLADNI DAN. ALI POZNAŠ KAKŠNO PESMICO O POMLADI? LAHKO JO ZAPOJEŠ STARŠEM ALI PA KAR SKUPAJ Z NJIMI. NEKAJ IDEJ:

* *SINIČKA SE JE USEDLA GOR NA DROBNO VEJICO…*
* *KU-KU, KU-KU, IZ GOZDA ODMEVA…*
* *PRIŠLA JE POMLAD, ČAKAL BI JO RAD…*
* *JAZ PA GREM NA ZELENO TRAVCO, TGAT ROŽCE ZA MOJO MAMCO…*

**SLJ - ČESTITKA - DZ, STR. 20, 21**

NALOGE:


* PREBERI ČESTITKO V DZ, STR. 20, NAL.1 IN POVEJ NEKOMU, O ČEM GOVORI
* REŠI NAL. 2 – 5
* NAL. 6 – ČESTITKO LAHKO NAPIŠEŠ V ZVEZEK (LAHKO ČESTITAŠ ZA KARKOLI), ČE ŽELIŠ, PA JO LAHKO POŠLJEŠ TUDI UČITELJICI PO ELEKTRONSKI POŠTI (PRI TEM LEPO PROSI STARŠE ZA POMOČ).

**MAT - ČRTE – SKLENJENE, NESKLENJENE – DZ, STR. 7**

NALOGE:

* V DZ, STR. 7, NAL. 4, PONOVI KAKŠNE SO SKLENJENE IN NESKLENJENE ČRTE
* REŠI NALOGI 5. in 6. PRI NALOGI 6 ZOPET PAZI KAKO BOŠ RISAL RAVNE ČRTE. UPORABI RAVNILO!!
* ZUNAJ POIŠČI MANJŠO PALICO IN V PESEK ALI ZEMLJO RIŠI RAZLIČNE SKLENJENE, NESKLENJENE, RAVNE, KRIVE, LOMLJENE. LAHKO USTVARIŠ IZ NARISANIH ČRT KAKŠNO UMETNINO, JO SLIKAŠ IN S POMOČJO STARŠEV POŠLJEŠ NAZAJ MENI.

**ŠPO – RISTANC –** IGRO ŽE POZNAŠ, ČE PA ŠE NE, SO SPODAJ ZAPISANA PRAVILA.



POTREBUJEŠ PLOŠČAT KAMENČEK.  
JE SKUPINSKA IGRA, MANJŠIH SKUPIN; DVA, TRI, NAJVEČ ŠTIRJE IGRALCI. PRI TEJ IGRI NI VODJE, PAČ PA SO SOIGRALCI ENAKI. NARIŠEŠ RISTANC, GA RAZDELIŠ V POLJA IN JIH OZNAČIŠ S ŠTEVILKAMI. POIŠČEŠ SI KAMENČEK, KI NAJ BO PRIJETNO OKROGEL IN PLOŠČAT. POTEM SE RAZVRSTIŠ ZA METANJE KAMENČKA. VRŽEŠ KAMENČEK V SREDINO PRVEGA POLJA, KO KAMENČEK OBLEŽI V NJEM, SKAČEŠ PONJ IN SPET NAZAJ PRED RISTANC. VSE DOKLER NE NAREDIMO »FUČA«; TO SE ZGODI, ČE STOPIŠ NA RISTANČEVO ČRTO ALI PREKO NJE IZ POLJA ALI ČEZ RISTANČEVO ČRTO. ČE SI »FUČ«, SE UMAKNEŠ NASLEDNJEMU V VRSTI. TVOJ KAMEN OBLEŽI V POLJU PRED TISTIM S »FUČEM«.  
V ENOJNO POLJE SKAČEŠ Z ENO NOGO, V DVOJNO PA Z OBEMA ISTOČASNO. PRI OBRATU SE OBRNEŠ V SKOKU. POMEMBNO JE TO, DA NIKOLI NE SKOČIŠ NA ČRTO.  
NA VRHU RISTANCA JE DOM ALI NEBESA. V NJEM LAHKO POČIVAŠ (NA OBEH NOGAH, SE OBRAČAŠ V SKOKU, SKOČIŠ Z ENO NOGO ALI SPLOH NE POČIVAŠ). SEVEDA JE VSE ODVISNO OD POSTAVLJENIH PRAVIL IN DOGOVOROV.

**LAHKO SI POSTAVIŠ TUDI DODATEN IZZIV:**

**• NOSI KAMENČEK NA DVEH PRSTIH ROKE IN DODATNO SKAČEŠ, NE DA BI KAMEN PADEL NA TLA,  
• SKAČEŠ IN Z NOGO PORIVAŠ (POTISKAŠ) KAMENČEK, TA NE SME OBSTATI NA ČRTI ALI ITI ČEZ NJO.**

**OPB petek, 20.3.2020**

Pozdravljeni, dragi moji. Za danes vam predlagam interaktivne vaje na internetu. Jupi, lahko boste uporabljali tablice, telefone.

Še predno pa začnete z uporabo vaj in iger na spletu se pogovorite o varni rabi interneta. V pomoč sta vam lahko risanka Skrivni prijatelj <https://www.youtube.com/watch?v=uxxW84Yfh1c&feature=youtu.be> in spletna stran [https://otroci.safe.si/#](https://otroci.safe.si/)

Predlagam naslednje strani:

* <https://interaktivne-vaje.si/>
* [www.ucimse.com](http://www.ucimse.com)
* <https://www.lilibi.si/>
* <https://www.otroci.org/>

Lahko si prebereš tudi pravljico o koronavirusu - <https://minirokice.si/pravljica-o-koronavirusu/?fbclid=IwAR0emm0jkiIEg103gJCWNkEczyPXQs-UfBJFjyIUk9iHL-5wVgY3ozABbdE>

Da pa ne boš samo za računalnikom ali tablico se odpravi na zrak in z očkom/mamico brcaj žogo ali se igrajte kaj drugega. Važno je, da ste skupaj.